Diari Oficial de la Generalitat Valenciana


Sumari del DOGV 5670, del 31-12-2007 (2007/15735)

RESOLUCIÓ de 26 de desembre de 2007, de la Conselleria de Benestar Social, per la qual es modifiquen els crèdits que han de finançar les ajudes convocades per mitjà de l'Ordre de 20 de febrer de 2007, de la Conselleria de Benestar Social per la qual es modifica la regulació i es convoquen ajudes per a finançar estades en centres residencials per mitjà del programa de Bo d'Atenció a les Persones amb Discapacitat o amb Malaltia Mental Crònica (BONAD) per a l'any 2007 (DOCV núm. 5.460, de 28 de febrer de 2007) i modificats per la Resolució de 22 de juny (DOCV núm. 5.544).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5670

Data del DOGV
:   31-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/15685


Data del document
:   26-12-2007

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * discapacitat
    * equipament social
    * ajuda als discapacitats
    * discapacitat psíquic

RESOLUCIÓ de 26 de desembre de 2007, de la Conselleria de Benestar Social, per la qual es modifiquen els crèdits que han de finançar les ajudes convocades per mitjà de l'Ordre de 20 de febrer de 2007, de la Conselleria de Benestar Social per la qual es modifica la regulació i es convoquen ajudes per a finançar estades en centres residencials per mitjà del programa de Bo d'Atenció a les Persones amb Discapacitat o amb Malaltia Mental Crònica (BONAD) per a l'any 2007 (DOCV núm. 5.460, de 28 de febrer de 2007) i modificats per la Resolució de 22 de juny (DOCV núm. 5.544). [2007/15260]  
L'Ordre de 20 de febrer de 2007, de la conselleria de Benestar Social, per la qual es modifica la regulació i es convoquen ajudes per a finançar estades en centres residencials per mitjà del programa de Bo d'Atenció a les Persones amb Discapacitat o amb Malaltia Mental Crònica (BONAD) per a l'any 2007, publicada en el Diari Oficial de la Comunitat Valenciana número 5.460, de data 28 de febrer de 2007, establix en la disposició addicional tercera que la partida del pressupost per a l'any 2007, a càrrec de la qual s'imputen les ajudes que preveu esta ordre és la línia de subvenció T6374/000/07 i l'aplicació pressupostària 21.77.57.4452.752.90.2, sent la quantia màxima inicialment disponible 743.110,91 euros. Estos crèdits han sigut modificats i publicats per la Resolució de 22 de juny de 2007.  
En estos moments hi ha disponibilitat pressupostària en esta línia, per un import de 19.000,00 euros, la qual cosa permet incrementar el finançament de l'Ordre de 20 de febrer de 2007.  
En virtut d'això i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana, i el Decret 120/2003 d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la conselleria de Benestar Social, resolc :  
Primer  
Modificar la quantia del crèdit destinat a finançar l'Ordre de 20 de febrer de 2007, de la línia de subvenció que a continuació es detalla:  
Denominació: Programa Ajuda per a Finançar Estades en Residències Persones amb Discapacitat  
- Línia de subvenció: T6374/000/07  
- Consignació pressupostària: Increment de 19.000,00 euros i passa de 796.752,85 euros a 815.752,85 euros  
Procedència i quantia dels fons:   
Propis no condicionats: 19.000,00 euros  
Propis condicionats: 398.376,43 euros  
Externa: Ministeri de Treball i Assumptes Socials: 398.376,42 euros  
Segon  
Publicar la present resolució en el Diari Oficial de la Comunitat Valenciana.   
València, 26 de desembre de 2007. - El conseller de Benestar Social i vicepresident tercer del Consell: Juan Gabriel Cotino Ferrer.